L 28/12
HR
Službeni list Europske unije
31.1.2023.
Članak 2.
Područje primjene 1.
Ova Uredba primjenjuje se na sljedeća ribarska plovila:
(a) ribarska plovila Unije; i (b) plovila trećih zemalja u vodama Unije.
2.
Ova se Uredba primjenjuje i na:
(a) određene vrste rekreacijskog ribolova, kako je izričito navedeno u relevantnim odredbama ove Uredbe; i (b) gospodarski ribolov s obale.
Članak 3.
Definicije Za potrebe ove Uredbe, primjenjuju se definicije iz članka 4.
Uredbe (EU) br. 1380/2013.
Osim toga, primjenjuju se sljedeće definicije: (a) „plovilo treće zemlje” znači ribarsko plovilo koje plovi pod zastavom treće zemlje i registrirano je u trećoj zemlji; (b) „rekreacijski ribolov” znači negospodarske ribolovne aktivnosti kojima se morski biološki resursi iskorištavaju u kontekstu rekreacije, turizma ili sporta; (c) „međunarodne vode” znači vode izvan suvereniteta ili jurisdikcije bilo koje države; (d) „ukupni dopušteni ulov” (TAC) znači: i.
u vrstama ribolova koje podliježu izuzeću od obveze iskrcavanja iz članka 15. stavaka od 4. do 7.
Uredbe (EU) br. 1380/2013, količina ribe koja se smije iskrcati iz svakog pojedinog stoka svake godine; ii. u svim drugim vrstama ribolova, količina ribe koja se smije uloviti iz svakog pojedinog stoka svake godine; (e) „kvota” znači udio TAC-a koji je dodijeljen Uniji, državi članici ili trećoj zemlji; (f) „analitička procjena” znači kvantitativna evaluacija trendova za određeni stok utemeljena na podacima o biologiji i iskorištavanju stoka za koje se na temelju znanstvene analize pokazalo da su dovoljno kvalitetni da mogu poslužiti kao znanstveni savjet o mogućnostima za buduće ulove; (g) „veličina oka mrežnog tega” znači veličina oka mrežnog tega ribarskih mreža kako je definirana u članku 6. točki 34.
Uredbe (EU) 2019/1241 Europskog parlamenta i Vijeća (19); (h) „registar ribarske flote Unije” znači registar koji je Komisija uspostavila u skladu s člankom 24. stavkom 3.
Uredbe (EU) br. 1380/2013; (i) „očevidnik o ribolovu” znači očevidnik iz članka 14.
Uredbe (EZ) br.
1224/2009; (j) „plutača opremljena instrumentima” znači plutača na kojoj je jasno naznačen jedinstveni referentni broj kojim se omogućuje identifikacija njezina vlasnika i koja je opremljena sustavom za satelitsko praćenje njezine pozicije; (k) „operativna plutača” znači svaka plutača opremljena instrumentima koja je prethodno aktivirana, uključena i postavljena na moru na plovećem uređaju za privlačenje ribe ili na plutajućem objektu, koja prenosi pozicije i druge dostupne informacije, poput procjena ultrazvučnog dubinomjera.
(19) Uredba (EU) 2019/1241 Europskog parlamenta i Vijeća od 20. lipnja 2019. o očuvanju ribolovnih resursa i zaštiti morskih ekosustava putem tehničkih mjera, o izmjeni uredbi Vijeća (EZ) br.
1967/2006, (EZ) br.
1224/2009 i uredbi (EU) br. 1380/2013, (EU) 2016/1139, (EU) 2018/973, (EU) 2019/472 i (EU) 2019/1022 Europskog parlamenta i Vijeća te o stavljanju izvan snage uredbi Vijeća (EZ) br. 894/97, (EZ) br. 850/98, (EZ) br.
2549/2000, (EZ) br. 254/2002, (EZ) br. 812/2004 i (EZ) br.
2187/2005 (SL L 198, 25.7.2019., str. 105.).